biswa921/hiwiki-latest-pages-articles-raw huggingface dataset:
शिरडी

thumb|280px|सांई बाबा समाधि मन्दिर
शिरडी भारत के महाराष्ट्र राज्य के अहमदनगर ज़िले की राहाता तालुका में स्थित एक नगर है। यह राष्ट्रीय राजमार्ग 160 पर अहमदनगर से लगभग 83 किमी और कोपरगाँव से लगभग 15 किमी दूर है। यह स्थान सांई बाबा के लिए प्रसिद्ध है और यहाँ उनका एक विशाल सांई बाबा समाधी मन्दिर है। इसलिए इसे सांईनगर शिरडी (Sainagar Shirdi) भी कहते हैं। सांई मन्दिर विश्व के सबसे अमिर मन्दिरों मैं से एक हैं।"RBS Visitors Guide India: Maharashtra Travel Guide ," Ashutosh Goyal, Data and Expo India Pvt. Ltd., 2015, ISBN 9789380844831"Mystical, Magical Maharashtra ," Milind Gunaji, Popular Prakashan, 2010, ISBN 9788179914458

 जनसांख्यिकी 
2011 की भारत की जनगणना के अनुसार, शिर्डी की जनसंख्या 36,004 थी। पुरुषों की आबादी 53% और महिलाओं की 47% है। शिरडी की औसत साक्षरता दर 70% है, जो राष्ट्रीय औसत 59.5% से अधिक है: पुरुष साक्षरता 76% है और महिला साक्षरता 62% है। शिरडी में, 15% आबादी 6 वर्ष से कम उम्र की है।

 आवागमन
टैक्सी- शिर्डी से औरंगाबाद जाने के लिए आपको बहुत सी टैक्सी मिल जाएंगी शिर्डी का मुंबई से अंतर लगभग २९६ कि.मी.है। शिर्डी यह गाँव रेल्वे से जोडा गया है। शिर्डी में आने के लिए रेल्वे से आने के लिए बहुत सी गाड़ियाँ है। शिर्डी में हवाईअड्डा भी बना है। 

शिर्डी से राज्य के प्रमुख शहर में जाने के लिए महाराष्ट्र राज्य परिवहन महामंडल की और अनेक प्रायव्हेट गाडियाँ है। कंपनी की बसगाडी भी उपलब्ध है। औरंगाबाद से शिर्डी का अंतर लगभग १६० कि.मी. तो शिर्डी में जाने के लिए औरंगाबाद से रेल भी उपलब्ध है। कोपरगाव से शिर्डी केवल १५ कि.मी. तो श्रीरामपूर से शिर्डी का अंतर लगभग ३५ कि.मी.है।

 आकर्षण 
 सांई बाबा समाधि मन्दिर
 द्वारकामाई मन्दिर
 वेट न जोए वाटर पार्क
 साई श्रीनाथ आर्ट गैलरी और मोम संग्रहालय

 इन्हें भी देखें 
 शिरडी के सांई बाबा
 राहाता
 राष्ट्रीय राजमार्ग 160 (भारत)
 अहमदनगर ज़िला

 बाहरी सूत्र 
 शिरडी - नाशिक के आसपास
 आधिकारिक श्री सांईबाबा संस्थान जालस्थल
 शिरडी की जानकारी
 शिरडी का मार्ग
 शिरडी में तीर्थयात्रा
 शिरडी जानकारी
 शिरडी तीर्व यात्रा 1333 रेल सूचना

 सन्दर्भ 

श्रेणी:अहमदनगर ज़िला
श्रेणी:महाराष्ट्र के शहर
श्रेणी:अहमदनगर ज़िले के नगर
*
शृंगेरी

शृंगेरी (कन्नड : ಶೃಂಗೇರಿ), कर्नाटक के चिकमंगलूर जिला का एक तालुक है। आदि शंकराचार्य ने यहाँ कुछ दिन वास किया था और शृंगेरी तथा शारदा मठों की स्थापना की थी। शृंगेरी मठ प्रथम मठ है। यह आदि वेदान्त से संबंधित है। यह शहर तुंग नदी के तट पर स्थित है, व आठवीं शताब्दी में बसाया गया था।

शृंगेरी विरूर स्टेशन से ९० किमी दूर तुंगभद्रा नदी के वामतट पर छोटा-सा ग्राम है। शृंगेरी का नाम यहाँ से १२ किमी दूर स्थित शृंगगिरि पर्वत के नाम पर ही पड़ा, जिसका अपभ्रंश 'शृंगेरी' है। यह शृंगी ऋषि का जन्मस्थल माना जाता है। शृंगेरी में एक छोटी पहाड़ी पर शृंगी ऋषि के पिता विभांडक का आश्रम भी बताया जाता है।

 चित्र दीर्घा 

 सन्दर्भ 

इन्हें भी देखें
शृंगेरी पीठ

 बाहरी कड़ियाँ 

 
 Some offbeat photos of Sringeri
 Satellite maps and Weather data on Sringeri
 Bangalore city wiki project
 Shankara Sringeri

श्रेणी:कर्नाटक में हिन्दू मंदिर
श्रेणी:कर्नाटक के शहर
श्रेणी:चिकमगलूर ज़िले के नगर
श्रेणी:कर्नाटक में हिल स्टेशन
तिलहन

right|thumb|300px|जर्मनी में सरसों के तेल का उपयोग जैव ईंधन के रूप में भी किया जाता है।
thumb|300px|right| वर्ष 2005 में तिल के उत्पादन का विश्व-वितरण दिखाता नक्शा
तिलहन उन फसलों को कहते हैं जिनसे वनस्पति तेल का उत्पादन होता है। जिसमें महत्वपूर्ण हैं तिल, सरसों,अरंडी, बिनौला, मूँगफली, सोयाबीन और सूरजमुखी। भारत में तिलहनों की उपज बढ़ाने के लिये पीत क्रांति की संकल्पना दी गयी।

श्रेणी:कृषि
श्रेणी:फ़सलें
गंगा के बाँध एवं नदी परियोजनाएँ

फ़रक्का बांध (बैराज)
thumb|गंगा के चरम उत्कर्ष रूप; फरक्का बैराज, जहां से एक धारा कोलकाता को हुगली बन कर जाती है।
फ़रक्का बांध (बैराज) भारत के पश्चिम बंगाल प्रान्त में स्थित गंगा नदी पर बना एक बांध है। यह बांध बांगलादेश की सीमा से मात्र १० किलो मीटर की दूरी पर स्थित है। इस बांध को १९७४-७५ में हिन्दुस्तान कन्स्ट्रक्शन कंपनी ने बनाया था। इस बांध का निर्माण कोलकाता बंदरगाह को गाद (silt) से मुक्त कराने के लिये किया गया था जो की १९५० से १९६० तक इस बंदरगाह की प्रमुख समस्या थी। कोलकाता हुगली नदी पर स्थित एक प्रमुख बंदरगाह है। ग्रीष्म ऋतु में हुगली नदी के बहाव को निरंतर बनाये रखने के लिये गंगा नदी की के पानी के एक बड़े हिस्से को फ़रक्का बांध के द्वारा हुगली नदी में मोड़ दिया जाता है। इस पानी के वितरण के कारण बांगलादेश एवम भारत में लंबा विवाद चला। गंगा नदी के प्रवाह की कमी के कारण बांगलादेश जाने वाले पानी की लवणता बड़ जाती थी और मछ्ली पालन, पेयजल, स्वास्थ और नौकायन प्रभावित हो जाता था। मिट्टी में नमी की कमी के चलते बांगलादेश के एक बड़े क्षेत्र की भूमी बंजर हो गयी थी। इस विवाद को सुलझाने के लिये दोनो सरकारो ने आपस में समझौता करते हुए फ़रक्का जल संधि की रूपरेखा रखी।

 टिहरी बाँध 

thumb|टिहरी बाँध
टिहरी बाँध टिहरी विकास परियोजना का एक प्राथमिक बांध है जो की उत्तराखंड प्रान्त के टिहरी में स्थित है। यह बांध गंगा नदी की प्रमुख साहयोगी नदी भागीरथी पर बनाया गया है। टेहरी बांध की ऊचाई २६१ मीटर है जो इसे विश्व का पाँचवा सबसे ऊंचा बांध बनाती है। इस बांध से २४०० मेगा वाट विद्युत उत्पादन, २७०,००० हेक्टर क्षेत्र की सींचाई और प्रतिदिन १०२.२० करोड़ लीटर पेयजल दिल्ली, उत्तर प्रदेश एवम उत्तरांचल को उपलब्ध कराना प्रस्तावित है।
 भीमगोडा बांध 
भीमगोडा बांध हरिद्वार में स्थित है। इस बांध को सन १८४० में अंग्रेजो ने गंगा नदी के पानी को विभाजित कर उपरी गंगा नहर में मोड़ने के लिये बनवाया था। यह बांध गंगा के जल मार्ग के लिये बहुत ही घातक सिद्ध हुआ। बांध के निर्माण के पूर्व ईस्ट इन्डिया कंपनी के जल पोत टिहरी जैसे उचाई पर स्थित शहरों तक आ सकते थे।गंगाजी  हरिद्वार का आधिकारिक जाल पृष्ठ
 सन्दर्भ 

श्रेणी:गंगा नदी
गंगा का आर्थिक महत्त्व

thumb|right|300px|गंगा में मत्स्य पालन गंगा भारत के आर्थिक तंत्र का एक महत्वपूर्ण भाग है। उसके द्वारा सींची गई खेती, उसके वनों में आश्रित पशुपक्षी, उसके जल में पलने वाले मीन मगर, उसके ऊपर बने बाँधों से प्राप्त बिजली और पानी, उस पर ताने गए पुलों से बढ़ता यातायात और उसके जलमार्ग से होता आवागमन और व्यापार तथा पर्यटन उसे भारत की अर्थव्यवस्था का एक महत्वपूर्ण साधन साबित करते हैं।

गंगा अपनी उपत्यकाओं से भारत और बांग्लादेश की कृषि आधारित अर्थ में भारी सहयोग तो करती ही है, यह अपनी सहायक नदियों सहित बहुत बड़े क्षेत्र के लिए सिंचाई के बारहमासी स्रोत भी हैं। इन क्षेत्रों में उगाई जाने वाली प्रधान उपज में मुख्यतः धान, गन्ना, दाल, तिलहन, आलू एवं गेहूँ हैं। जो भारत की कृषि आज का महत्वपूर्ण स्रोत हैं। गंगा के तटीय क्षेत्रों में दलदल एवं झीलों के कारण यहां लेग्यूम, मिर्चें, सरसों, तिल, गन्ने और जूट की अच्छी फसल होती है।

नदी में मत्स्य उद्योग भी बहुत जोरों पर चलता है। गंगा नदी प्रणाली भारत की सबसे बड़ी नदी प्रणाली है। इसमें लगभग ३७५ मत्स्य प्रजातियाँ उपलब्ध हैं। वैज्ञानिकों द्वारा उत्तर प्रदेश व बिहार में १११ मत्स्य प्रजातियों की उपलब्धता बतायी गयी है। फरक्का बांध बन जाने से गंगा नदी में हिल्सा मछली के बीजोत्पादन में सहायता मिली है। 

गंगा का महत्व पर्यटन पर आधारित आय के कारण भी है। इसके तट पर ऐतिहासिक दृष्टि से महत्वपूर्ण तथा प्राकृति सौंदर्य से भरपूर कई पर्यटन स्थल है जो राष्ट्रीय आय का महत्वपूर्ण स्रोत हैं। गंगा नदी पर रैफ्टिंग के शिविरों का आयोजन किया जाता है। जो साहसिक खेलों और पर्यावरण द्वारा भारत के आर्थिक सहयोग में सहयोग करते हैं। गंगा तट के तीन बड़े शहर हरिद्वार, इलाहाबाद एवं वाराणसी जो तीर्थ स्थलों में विशेष स्थान रखते हैं। इस कारण यहाँ श्रद्धालुओं की संख्या में निरंतर बनी रहता है और धार्मिक पर्यटन में महत्वपूर्म योगदान करती है। गर्मी के मौसम में जब पहाड़ों से बर्फ पिघलती है, तब नदी में पानी की मात्रा व बहाव अच्छा होता है, इस समय उत्तराखंड में ऋषिकेश - बद्रीनाथ मार्ग पर कौडियाला से ऋषिकेश के मध्य रैफ्टिंग के शिविरों का आयोजन किया जाता है, जो साहसिक खोलों के शौकीनों और पर्यटकों को विशेष रूप से आकर्षित कर के भारत के आर्थिक सहयोग में महत्वपूर्ण भूमिका निभाता है।

 सन्दर्भ 

श्रेणी:गंगा नदी
द्वीपसमूह

thumb|भारत के पड़ौसी देश बर्मा में स्थित मेरगुई द्वीपसमूह
द्वीपसमूह किसी सागर, महासागर या झील में स्थित द्वीपों की शृंखला को कहते हैं। भारत के अण्डमान, निकोबार और लक्षद्वीप द्वीपसमूहों के उदहारण हैं।

 द्वीपसमूहों के प्रकार 
भौगोलिक दृष्टि से द्वीपसमूह दो जगहों पर स्थित हो सकतें हैं -
 किसी भी बड़े भू-क्षेत्र से दूर, सागर में खुले पानी में। इसका उदहारण संयुक्त राज्य अमेरिका का हवाई प्रान्त है जो प्रशांत महासागर में स्थित एक द्वीपसमूह है। हवाई के इर्द-गिर्द हज़ारों मील तक खुला पानी है।

 किसी भू-क्षेत्र के पास, गहरे सागर से सुरक्षित। इसका उदहारण यूरोप में स्कॉटलैण्ड के मुख्य भू-क्षेत्र के इर्द-गिर्द स्थित ७०० द्वीपों का द्वीपसमूह है।

अधिकतर द्वीपसमूहों के द्वीप दो प्रकार के हो सकते हैं-
 ज्वालामुखीय द्वीप - इन द्वीपों में समुद्र की तह पर स्थित एक या अनेक ज्वालामुखी के युगों तक फटकर पिघला पत्थर (यानि लावा) उगलने से द्वीप बन जाते हैं। क्योंकि ऐसे ज्वालामुखी ज़्यादातर प्लेट विवर्तनिकी के कारण बनते हैं, इसलिए इस प्रकार के द्वीपसमूह भी ज़्यादातर श्रंखला के रूप में होते हैं। इसका उदहारण भारत का अंडमान द्वीपसमूह है जहाँ बैरन द्वीप पर अभी भी एक ज्वालामुखी सक्रीय रूप से समय-समय पर फटता रहता है।
 कोरल द्वीप - यह द्वीप नन्हे कोरल-नामक समुद्री जीवों के हज़ारों-लाखों साल तक उगते रहने से बन जाते हैं। जिस तरह घोंघे अपना शंख बनाते हैं, ठीक उसी तरह यह कोरल अपने इर्द-गिर्द बेहद सख्त जिस्म का खोल बनाते रहते हैं। करोड़ों-अरबों कोरलों द्वारा यह द्वीप समुद्र के तह से उठकर उसकी सतह से थोड़ा ऊपर होकर द्वीप बना लेते हैं। ऐसे द्वीपसमूह एक सीधी श्रंखला में होने की बजाए झुंडों में पाए जाते हैं। इसका उदहारण भारत का लक्षद्वीप द्वीप समूह है।

 इन्हें भी देखें 
 द्वीप
 भूगोल

श्रेणी:प्रादेशिक भूगोल
श्रेणी:द्वीपसमूह
श्रेणी:भूगोल शब्दावली
श्रेणी:समुद्र-वैज्ञानिक पारिभाषिकी
मृदंग

मृदंग (,, , , ) दक्षिण भारत का एक थाप यंत्र है। यह कर्नाटक संगीत में प्राथमिक ताल यंत्र होता है। इसे मृदंग खोल, मृदंगम आदि भी कहा जाता है। गांवों में लोग मृदंग बजाकर कीर्तन गीत गाते है। इसका एक सिरा काफी छोटा और दूसरा सिरा काफी बड़ा (लगभग दस इंच) होता है। मृदंग एक बहुत से प्राचीन वाद्य है। इनको पहले मिट्टी से ही बनाया जाता था लेकिन आजकल मिट्टी जल्दी फूट जने और जल्दी खराब होने के कारण लकड़ी का खोल बनाने लग गये हैं। इनको उपयोग, ये ढोलक ही जैसे होते है। बकरे के खाल से दोनों तरफ छाया जाता है इनको, दोनों तरफ स्याही लगाया जाता है। हाथ से आघात करके इनको भी बजाया जाता है। छत्तीसगढ़ में नवरात्रि के समय देवी पूजा होती है, उसमें एक जस गीत गाये जाते हैं। उसमें इनका उपयोग होता है।

 इन्हें भी देखें 
 तबला
 बांसुरी
 करताल

 सन्दर्भs 

 बाहरी कड़ियाँ 
 साधारण 
 mridangam.co.uk
 प्लैनेट मृदंगम 
 ड्रमों की दुनिया  जागरण पर

 निर्देश 
 Mridangam world - online drumming lessons
 Differences between Mridangam and Tabla
 वादक 
 Palani Subramaniam Pillai
 Bablu das - Mridanga Course
 Sanjay Vanen young mridangam artiste watch videos , www.sanjayvanen.com
 Comprehensive list of mridangam players, from N. Scott Robinson site
 Umayalpuram K. Sivaraman website
 Mrudanga Maestro Shri. Thiruvarur Bakthavathsalam
 Maestro Prof Dr. Trichy Sankaran official site
 Mridangam Maestro Shri. T. R. Dhandapany website
 Mridangam Maestro Shri. Guruvayur Dorai website
 Mridangam Maestro Guru Kaaraikkudi R Mani's website
 Mridangam Vidwan Guru Shri T.S.Nandakumar's website
 Mridangam Maestro Shri. Kuzhalmannam G Ramakrishnan's website
 Sruthi Laya Kendra (U.K.) - Guru Kaaraikkudi R Mani
 [Dr JT Pararajasingham (U.K.) https://web.archive.org/web/20090815014240/http://www.tamiledu.com/Artists.html]
 Mannargudi Shri. A. Easwaran
 Rajna Swaminathan (USA)
 Vasudevan Govindarajan (CANADA)

श्रेणी:वाद्य यंत्र
श्रेणी:कर्नाटक संगीत
श्रेणी:भारतीय संगीत
श्रेणी:तालवाद्य
श्रेणी:भारतीय वाद्य यंत्र
जगनिक

जगनिक महोबा के चन्देल राजा परमार्दिदेव (परमाल ११६५-१२०३ई.) के समकालीन जिझौतिया नायक परिवार में जन्मे कवि थे इनका पूरा नाम जगनिक नायक था । इन्होने परमाल के सामंत और सहायक महोबा के आल्हा-ऊदल को नायक मानकर आल्हखण्ड नामक ग्रंथ की रचना की जिसे लोक में 'आल्हा' नाम से प्रसिध्दि मिली। इसे जनता ने इतना अपनाया और उत्तर भारत में इसका इतना प्रचार हुआ। परन्तु इसके बाद भी मूल काव्य संभवत:  लुप्त हो गया। विभिन्न बोलियों में इसके भिन्न-भिन्न स्वरूप मिलते हैं। अनुमान है कि मूलग्रंथ बहुत बड़ा रहा होगा। १८६५ ई. में फर्रूखाबाद के कलक्टर सर चार्ल्स इलियट ने 'आल्ह खण्ड' नाम से इसका संग्रह कराया जिसमें  जिहुती हिंदवी भाषा की बहुलता है। आल्ह खण्ड जन समूह की निधि है। रचना काल से लेकर आज तक इसने भारतीयों के हृदय में साहस और त्याग का मंत्र फूँका है।

 बाहरी कड़ियाँ 
 आल्ह-ऊदल
 Hiindi Sahitya Ka Vagayanik Itihas-v-2 (गूगल पुस्तक; लेखक गणपतिचन्द्र गुप्त)

श्रेणी:कवि
श्रेणी:आदिकाल के कवि
श्रेणी:हिन्दी
श्रेणी:लोकसाहित्य
परमाल रासो

परमाल रासो आदिकालीन हिंदी साहित्य का प्रसिद्ध वीरगाथात्मक रासोकाव्य है। वर्तमान समय में इसका केवल आल्ह खंड उपलब्ध है जो वीरगाथात्मक लोकगाथा के रूप में उत्तर भारत में बेहद लोकप्रिय रहा है। इसके रचयिता जगनिक हैं। वे कालिंजर तथा महोबा के शासक परमाल (परमर्दिदेव) के दरबारी कवि थे। आल्ह खंड में महोबा के दो प्रसिद्ध वीरों आल्हा और ऊदल के वीर चरित का विस्तृत वर्णन किया गया था। 

आल्हखण्ड की जगनिक द्वारा लिखी गई कोई भी प्रति अभी तक उपलब्ध नहीं हुई है। अभी इसकी संकलित की गई प्रति ही उपलब्ध है जिसका संकलन विभिन्न विद्वानों ने अनेक क्षेत्रों में गाये जाने वाले आल्हा गीतों के आधार पर किया है। इसलिए इसके विभिन्न संकलनों में पाठांतर मिलता है और कोइ भी प्रति पूर्णतः प्रमाणिक नहीं मानी गई है। इस काव्य का प्रचार-प्रसार समस्त उत्तर भारत में है। उसके आधार पर प्रचलित गाथा हिन्दी भाषा भाषी प्रान्तों के गाँव-गाँव में सुनी जा सकती है। आल्हा लोकगाथा वर्षा ऋतु में विशेष रूप से गाई जाती है।

 आल्हा का संकलन व प्रकाशन 
उत्तर प्रदेश के फर्रुखाबाद में १८६५ ई० में वहाँ के तत्कालीन कलेक्टर सर चार्ल्स इलियट ने अनेक भाटों की सहायता से इसे लिखवाया था। सर जार्ज ग्रियर्सन ने बिहार में (इण्डियन) एण्टीक्वेरी, भाग १४, पृष्ठ २०९, २२५ और विसेंट स्मिथ ने बुन्देलखण्ड लिंग्विस्टिक सर्वे आव इण्डिया, भाग ९, १, पृ० ५०२ में भी आल्हखण्ड के कुछ भागों का संग्रह किया था। इलियट के अनुरोध पर डब्ल्यू० वाटरफील्ड ने उनके द्वारा संग्रहीत आल्हखण्ड का अंग्रेजी अनुवाद किया था, जिसका सम्पादन ग्रियर्सन ने १९२३ ई० में किया। वाटरफील्डकृत अनुवाद "दि नाइन लाख चेन" अथवा "दि मेरी फ्यूड" के नाम से कलकत्ता-रिव्यू में सन १८७५-७६ ई० में प्रकाशित हुआ था। इस रचना के आल्हखण्ड नाम से ऐसा आभास होता है कि आल्हा सम्बंधित ये वीरगीत जगनिककृत उस बड़े काव्य के एक खण्ड के अन्तर्गत थे जो चन्देलों की वीरता के वर्णन में लिखा गया था।

 आल्हखण्ड जनसमूह की निधि 
साहित्य के रूप में न रहने पर भी जनता के कण्ठ में जगनिक के संगीत की वीर दर्पपूर्ण ध्वनि अनेक बल खाती हुई अब तक चली आ रही है। इतने लम्बे अन्तराल में देश और काल के अनुसार आल्हखण्ड के कथानक और भाषा में बहुत कुछ परिवर्तन हो गया है। आल्हा में अब तक अनेक नए हथियारों, देशों व जातियों के नाम भी सम्मिलित हो गए हैं जो जगनिक के समय अस्तित्त्व में ही नहीं थे। आल्हा में पुनरुक्ति की भरमार है। विभिन्न युद्धों में एक ही तरह के वर्णन मिलते हैं। अनेक स्थलों पर कथा में शैथिल्य और अत्युक्तिपूर्ण वर्णनों की अधिकता है।

आल्हखण्ड पृथ्वीराज रासो के महोबा-खण्ड की कथा से समानता रखते हुए भी एक स्वतंत्र रचना है। मौखिक परंपरा के कारण इसमें दोषों तथा परिवर्तनों का समावेश हो गया है। आल्हखण्ड में वीरत्व की मनोरम गाथा है जिसमें उत्साह और गौरव की मर्यादा सुन्दर रूप से निबाही गई है। इसने जनता की सुप्त भावनाओं को सदैव गौरव के गर्व से सजीव रखा है। आल्हखण्ड जनसमूह की निधि है।

 सन्दर्भ 

 इन्हें भी देखें
आल्हा
आल्हा (गायन)
आल्हा-ऊदल

 बाहरी कड़ियाँ
हिन्दी साहित्य में रासो काव्य परम्परा

श्रेणी:आदिकालीन हिंदी साहित्य
श्रेणी:आदिकालीन महाकाव्य
श्रेणी:वीरगाथा
श्रेणी:रासो काव्य
श्रेणी:हिन्दी विकि डीवीडी परियोजना
नरपति नाल्ह

नरपति नाल्ह पुरानी पश्चमी राजस्थानी की सुप्रसिद्ध रचना "वीसलदेव रासो" के कवि हैं। इस रचना में उन्होंने स्वयं को कहीं "नरपति" लिखा है और कहीं "नाल्ह"। सम्भव है कि नरपति उनकी उपाधि रही हो और "नाल्ह" उनका नाम हो। उनके जीवन से जुड़ी अधिकांश बातें जैसे कि उनका समय कब का है और वे कहाँ के निवासी थे, आदि अज्ञात हैं। "बीसलदेव रासो" की रचना चौदहवीं शती विक्रमीय की मानी जाती है। इसलिए नरपति नाल्ह का समय भी इसी के आस-पास का माना जा सकता है। वीसलदेव रासो अपभ्रंश हिंदी में लिखी मानी जाती हैI

श्रेणी:आदिकालीन हिंदी साहित्यकार
नैश्नल रेल

अंगूठाकार|दाएँ|180px|नैश्नल रेल का प्रतीक-चिह्न
नैश्नल रेल रेलगाड़ी संचालन समवाय संघ (एसोसिएशन ऑफ़ ट्रेन ऑपरेटिंग कंपनीस (एटीओसी)) के लिए प्रयुक्त किया जाने वाला शीर्षक है। एटीओसी एक अनिगमित संघ है जिसकी सदस्यता में ग्रेट ब्रिटेन की वे कंपनियां हैं जो अब यात्री रेल सेवाओं का संचालन करते हैं जो पहले ब्रिटिश रेलवे बोर्ड (बीआरबी) द्वारा संचालित था (१९६५ के बाद से बोर्ड ने ब्रिटिश रेल शीर्षक का उपयोग किया)। बीआरबी एक वैधानिक निगम है जो यातायात अधिनियम (ट्रांसपोर्ट एक्ट) १९६२ के अंतर्गत बनाया गया। तबसे इसे बीआर रेसिडुअरी लि. पुनर्नामित किया जा चुका है जिसे अभी तक समाप्य किया जाना बाकी है।

 बाहरी कड़ियाँ 
 नैश्नल रेल जालस्थल
आन्तरिक चिकित्सा

यह शब्द चिकित्सा में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये हैं, आप इसमें अपने अनुसार फेर-बदल कर सकते हैं।

श्रेणी:चिकित्सा पद्धति
स्नायुशास्त्र

right|thumb|300px|ऊपरी प्रेरक तंत्रिकाणु (Upper motor neuron)
तंत्रिकाविज्ञान या स्नायुशास्त्र (Neurology) तंत्रिका तंत्र के रोगों से सम्बन्धित चिकित्सकिय विशेषज्ञा का क्षेत्र है। इसके संगत शल्यक्रिया का क्षेत्र स्नायुशल्यक्रिया (neurosurgery) कहलाती है।

 स्नायु रोग 
स्नायु (नसें या तंत्रिकाएं) सिर्फ शरीर की संवेदनाओं की वाहक नहीं होतीं वरन मस्तिष्क का महत्त्वपूर्ण भाग भी होती हैं। नसों के रोगियों की संख्या बढ़ती ही जा रही है। अत्यधिक कामुकता के कारण जहाँ जवानी में भी स्नायु दौर्बल्य जैसे रोग हो सकते हैं, वहीं चोंट लगने से ब्रेन हैमरेज व अचेतावस्था भी आ सकती है। मिरगी, सिरदर्द व सायिटिका दर्द आदि रोग स्नायु (नसों) के रोग ही हैं।

 इन्हें भी देखें 
 स्नायु रोगों की सूची
 तंत्रिका विज्ञान (न्यूरोसाइंस)
 स्नायुशल्यक्रिया (न्यूरोसर्जरी)

 बाहरी कड़ियाँ 

*
श्रेणी:चिकित्सा पद्धति
रोगशास्त्र

यह शब्द चिकित्सा में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये है, आप इसमें अपने अनुसार फेर-बदल कर सकते हैं।

श्रेणी:चिकित्सा पद्धति
जीव गोस्वामी

right|thumb|300px|जीव गोस्वामी की प्रतिमा
श्री जीव गोस्वामी (१५१३-१५९८), वृंदावन में चैतन्य महाप्रभु द्वारा भेजे गए छः षण्गोस्वामी में से एक थे। उनकी गणना गौड़ीय सम्प्रदाय के सबसे महान दार्शनिकों एवं सन्तों में होती है। उन्होने भक्ति योग, वैष्णव वेदान्त आदि पर अनेकों ग्रंथों की रचना की। वे दो महान सन्तों रूप गोस्वामी एवं सनातन गोस्वामी के भतीजे थे। 

इनका जन्म श्री वल्लभ अनुपम के यहां १५३३ ई० (तद.१४५५ शक. भाद्रपद शुक्ल द्वादशी को हुआ था। श्री सनातन गोस्वामी, श्री रूप गोस्वामी तथा श्री वल्लभ, ये तीनों भाई नवाब हुसैन शाह के दरबार में उच्च पदासीन थे। इन तीनों में से एक के ही संतान थी, श्री जीव गोस्वामी। बादशाह की सेवाओं के बदले इन लोगों को अच्छा भुगतान होता था, जिसके कारण इनका जीवन अत्यंत सुखमय था। और इनके एकमात्र पुत्र के लिए किसी वस्तु की कमी न थी। श्री जीव के चेहरे पर सुवर्ण आभा थी, इनकी आंखें कमल के समान थीं, व इनके अंग-प्रत्यंग में चमक निकलती थी।

श्री गौर सुदर्शन के रामकेली आने पर श्री जीव को उनके दर्शन हुए, जबकि तब जीव एक छोटे बालक ही थे। तब महाप्रभु ने इनके बारे में भविष्यवाणी की कि यह बालक भविष्य में गौड़ीय संप्रदाय का प्रचारक व गुरु बनेगा। बाद में इनके पिता व चाचाओं ने महाप्रभु के सेवार्थ इनको परिवार में छोड़कर प्रस्थान किया। 

इन्हें जब भी उनकी या गौरांग के चरणों की स्मृति होती थी, ये मूर्छित हो जाते थे। बाद में लोगों के सुझाव पर ये नवद्वीप में मायापुर पहुंचे व श्रीनिवास पंडित के यहां, नित्यानंद प्रभु से भेंट की। फिर वे दोनों शची माता से भी मिले। फिर नित्य जी के आदेशानुसार इन्होंने काशी को प्रस्थान किया। वहां श्री रूप गोस्वामी ने इन्हें श्रीमद्भाग्वत का पाठ कराया। और अन्ततः ये वृंदावन पहुंचे। वहां इन्होंने एक मंदिर भी बनवाया।

१५४० शक शुक्ल तृतीया को ८५ वर्ष की आयु में इन्होंने देह त्यागी।

 सन्दर्भ 
 श्री चैतन्य चरितामृतम, आदि-लीला, १०.८५

 बाहरी कडियाँ 
 गौड़ीय संप्रदाय के स्तंभ जीव गोस्वामी
 जीव गोस्वामी राधाकुण्ड.कॉम पर
 Srila Jiva Goswami at Radha-Damodar Mandir (radhadamodarmandir.com)
 Jiva Goswami (bio) (krishna.com)
 Srila Jiva Goswami (radhakunda.com)
 Gaudiya Grantha Mandira (Sanskrit Texts)

श्रेणी:षण्गोस्वामी
श्रेणी:भक्ति आंदोलन
श्रेणी:गौड़ीय सम्प्रदाय
श्रेणी:मध्यकालीन संस्कृत वैयाकरण
राधा दामोदर मंदिर

प्राचीन श्रीराधा दामोदर मंदिर वृंदावन में स्थित है। इसकी चार परिक्रमाएँ करने से गिरिराज गोवर्धन की परिक्रमा का फल मिलता है। साढ़े चार सौ वर्ष पुराने इस मंदिर की परिक्रमा करने से उसमें विराजमान गिरिराज शिला की स्वतः परिक्रमा हो जाती है। इसकी एक किलोमीटर से भी कम की चार परिक्रमाएँ करने से श्रृद्धालु गिरिराज गोवर्धन की सात कोस (25 किलोमीटर) लम्बी परिक्रमा का पुण्य अर्जित कर लेता है।

संवत 1599 सन 1543 की माघ शुक्ल दशमी के दिन श्रीरूप गोस्वामी ने यहाँ राधा दामोदर जी के विग्रहों की स्थापना करके उनकी सेवा का भार जीव गोस्वामी को सौंपा।

किवदंती है कि सनातन गोस्वामी नित्य गिरिराज की परिक्रमा करते थे। वृद्धावस्था में उनकी असमर्थता को देखकर भगवान ने बालक रूप में प्रकट होकर उन्हें डेढ़ हाथ लंबी वट पत्राकार श्याम रंग की गिरिराज शिला दी। उस पर भगवान के चरण चिन्ह के साथ ही गाय के खुर का भी चिन्ह है। भगवान ने गोस्वामीजी को आदेश दिया कि अब वह वृद्धावस्था में गिरिराज पर्वत की बजाय इसी शिला की परिक्रमा कर लिया करें। उनके शरीर त्यागने के बाद शिला इसी मंदिर में स्थापित कर दी गई और तब से श्रद्धालुओं द्वारा मंदिर की चार परिक्रमाएं लगाए जाने की परंपरा चल पड़ी।

यहाँ रूप गोस्वामी तथा जीव गोस्वामी के अलावा अंतर्राष्ट्रीय श्रीकृष्ण भावनामृत संघ (इस्कान) के संस्थापक स्वनामधन्य ए.सी. भक्ति वेदांत प्रभुपादजी की सजीव मूर्तियों के दर्शन करके श्रृद्धालुओं की भक्ति सरिता में एक नया प्रवाह निकलने लगता है। प्रभुपाद ने इस स्थान पर भजन-साधना की थी।

उत्तर प्रदेश पर्यटन विभाग ने इस मंदिर के बाहर लगाए गए प्रस्तर पट्ट में निम्नलिखित जानकारी दी है। रूप गोस्वामी पाद द्वारा प्रदत्त जीव गोस्वामी पाद के सेव्य श्रीराधा दामोदरजी की प्रतिष्ठा संवत 1599 विक्रमी सन् 1543 माघ शुक्ल दशमी में की गई। इस मंदिर में श्रीकृष्णदास कविराज गोस्वामी द्वारा सेवित श्रीराधा छैल चिकनियांजी के श्रीविग्रह भी विराजमान हैं।

सनातन गोस्वामीजी को उनके इष्ट श्रीमदनमोहनजी ने अपने चरण चिन्ह गाय के चरण चिन्ह वंशी एवं लकुटिया के चिन्हों से अंकित गोवर्धन शिला दी थी। यह भी यहाँ दर्शनीय है। भगवान श्रीकृष्णजी के श्रीमुख के आदेशानुसार इस मंदिर की चार परिक्रमा लगने से गोवर्धन परिक्रमा का फल प्राप्त होता है।

यहाँ सर्वश्री रूप गोस्वामी, जीव गोस्वामी तथा कृष्णदास कविराज गोस्वामी कुटी एवं इस्कान के संस्थापक श्रीभक्तिवेदांत प्रभुपादजी की प्राचीन भजन कुटी भी इसी परिसर में हैं। यहाँ कार्तिक मास, पुरुषोत्तम मास, श्रीरूप गोस्वामी एवं श्रीजीव गोस्वामी तिरोभाव उत्सव, श्रीकृष्ण जन्माष्टमी, श्रीराधाष्टमी गोवर्धन पूजा आदि बड़े धूमधाम से मनाए जाते हैं।

श्रेणी:वृंदावन
हर की पौड़ी

हर की पौड़ी या हरि की पौड़ी भारत के उत्तराखण्ड राज्य की एक धार्मिक नगरी हरिद्वार का एक पवित्र और सबसे महत्वपूर्ण धार्मिक स्थल है। इसका भावार्थ है "हरि यानी नारायण के चरण"।  

 कथा 
हिन्दू धार्मिक मान्यताओं के अनुसार समुद्र मन्थन के बाद जब धन्वंतरी अमृत के लिए झगड़ रहे देव-दानवों से बचाकर अमृत ले जा रहे थे तो पृथ्वी पर अमृत की कुछ बूँदें गिर गई और वे स्थान धार्मिक महत्व वाले स्थान बन गए। अमृत की बूँदे हरिद्वार में भी गिरी और जहाँ पर वे गिरी थीं वह स्थान हर की पौड़ी था। यहाँ पर स्नान करना हरिद्वार आए हर श्रद्धालु की सबसे प्रबल इच्छा होती है क्योंकि यह माना जाता है कि यहाँ पर स्नान से मोक्ष की प्राप्ति होती है। base on true events 

 मान्यता 
हर की पौड़ी या ब्रह्मकुण्ड पवित्र नगरी हरिद्वार का मुख्य घाट है। ये माना गया है कि यही वह स्थान है जहाँ से गंगा नदी पहाड़ों को छोड़ मैदानी क्षेत्रों की दिशा पकड़ती है। इस स्थान पर नदी में पापों को धो डालने की शक्ति है और यहाँ एक पत्थर में श्रीहरि के पदचिह्न इस बात का समर्थन करते हैं। यह घाट गंगा नदी की नहर के पश्चिमी तट पर है जहाँ से नदी उत्तर दिशा की ओर मुड़ जाती है। हर शाम सूर्यास्त के समय साधु संन्यासी गंगा आरती करते हैं, उस समय नदी का नीचे की ओर बहता जल पूरी तरह से रोशनी में नहाया होता है और याजक अनुष्ठानों में संलग्न होते हैं।

 निकटवर्ती 
इस मुख्य घाट के अतिरिक्त यहाँ पर नहर के किनारे ही छोटे-छोटे अनेक घाट हैं। थोड़े-थोड़े अन्तराल पर ही सन्तरी व सफेद रंग के जीवन रक्षक टावर लगे हुए हैं जो ये निगरानी रखते हैं कि कहीं कोई श्रद्धालु बह न जाए।

 चित्र दीर्घा 

 बाहरी कड़ियाँ 
 हर की पौड़ी पर संध्या आरती
 हर की पौड़ी के समाचार
 हर की पौड़ी पर एक कविता द्वारा मीनाक्षी ठाकुर
 हर की पौड़ी - चित्रावली १
 हर की पौड़ी - चित्रावली २
 हर की पौड़ी - चिट्ठा

श्रेणी:हरिद्वार जिला
श्रेणी:हिन्दू धर्म
श्रेणी:उत्तराखण्ड में हिन्दू धर्म
राधा वल्लभ मंदिर

राधावल्लभ मन्दिर, वृन्दावन में स्थित श्री राधावल्ल्भलाल का प्राचीन मन्दिर है। यह मन्दिर श्री हरिवंश महाप्रभु ने स्थापित किया था।

वृंदावन के मंदिरों में से एक मात्र श्री राधा वल्लभ मंदिर में नित्य रात्रि को अति सुंदर मधुर समाज गान की परंपरा शुरू से ही चल रही है। सवा चार सौ वर्ष पहले निर्मित मूल मंदिर को मुगल बादशाह औरंगजेबके शासनकाल में क्षतिग्रस्त कर दिया गया था। तब श्री राधा वल्लभ जी के श्रीविग्रहको सुरक्षा के लिए राजस्थान से भरतपुरजिले के कामांमें ले जाकर वहां के मंदिर में स्थापित किया गया और पूरे 123वर्ष वहां रहने के बाद उन्हें फिर से यहां लाया गया।

इधर वृंदावन के क्षतिग्रस्त मंदिर के स्थान पर अन्य नए मंदिर का निर्माण किया गया। निर्माण कार्य सं. 1881/सन्1824/में पूरा हुआ। इस मंदिर में गोस्वामी श्रीहितहरिवंश जी के उपास्थश्री राधा वल्लभजीसेवित हैं जो उन्हें चड्यावलगांव के एक ब्राह्मणसे प्राप्त हुए थे। मंदिर के आचार्य श्रीहितमोहित मराल गोस्वामी/युवराज/के अनुसार मुगल बादशाह अकबर ने वृंदावन के सात प्राचीन मंदिरों को उनके महत्व के अनुरूप 180बीघा जमीन आवंटित की थी जिसमें से 120बीघा अकेले राधा वल्लभ मंदिर को मिली थी। यह मंदिर श्री राधा वल्लभ संप्रदायी वैष्णवों का मुख्य श्रद्धा केन्द्र है। यहां की भोग राग, सेवा-पूजा श्री हरिवंश गोस्वामी जी के वंशज करते हैं।

उत्तर प्रदेश पर्यटन विभाग ने इस मंदिर के बाहर लगाए गए प्रस्तर पट्ट में इसके बारे में निम्नलिखित जानकारी लिखी है। श्री हित हरिवंश गोस्वामी जी के सेव्य श्री राधा वल्लभ लाल के गोस्वामियोंद्वारा इस मंदिर का निर्माण सन् 1584में देवबंद निवासी श्री सुंदर दास खजांची द्वारा करवाया गया था। इनको आज्ञा दी श्री हित व्रजचन्दमहाप्रभु ने। यह वृंदावन का प्राचीन एवं अति प्रसिद्ध मंदिर है। श्री राधा वल्लभ जी अन्यत्र जाने तक इसमें विराजमान रहे। पुन:वृंदावन लौटने पर वे नए मंदिर में सन 1842से प्रतिष्ठित हुए। इसमें श्री हित हरिवंश जी के चित्रपट की सेवा है।

 बाहरी कडियाँ 
 राधावल्लभ मन्दिर

श्रेणी:मन्दिर
श्रेणी:वृंदावन
श्रेणी:उत्तर प्रदेश में हिन्दू मंदिर
सन्त पियर और मिकलान

right|200px|स्थानीय ध्वज
संत पियर एवं मिकलान उत्तरी अटलांटिक महासागर में स्थित फ़्रांस अधिनस्थ द्वीपों का एक समूह है। यह कनाडा के न्यू फ़ाउंडलैंड और लैब्राडोर के दक्षिण में स्थित है। यह द्वीप समूह न्यू फ़ाउंडलैंड से २५ किमी की दूरी पर है।

यह द्वीपसमूह भूतपूर्व फ़्रांसीसी साम्राज्य का अवशेष मात्र है जो अभी भी फ़्रांसीसी शासन के अधिनस्थ है।

श्रेणी:फ़्रान्सीसी-भाषी देश व क्षेत्र
मदन मोहन मन्दिर, वृंदावन

मदन मोहन जी का मंदिर वृंदावन में स्थित एक वैष्णव संप्रदाय का मंदिर है। इसका निर्माण संभवतः १५९० से १६२७ के बीच में मुल्तान निवासी श्री रामदास खत्री एवं कपूरी द्वारा करवाया गया था। पुरातनता में यह मंदिर गोविन्द देव जी के मंदिर के बाद आता है। निमार्ण के समय और शिल्पियों के संबन्ध में कुछ जानकारी नहीं है। प्रचलित कथाओं में आता है कि राम दास खत्री (कपूरी नाम से प्रचलित) व्यापारी की व्यापारिक सामान से लदी नाव यहाँ यमुना में फंस गयी थी। जो मदन मोहन जी के दर्शन और प्रार्थना के बाद निकल गयी। 

वापसी में राम दास ने मंदिर बनवाया श्रीकृष्ण भगवान के अनेक नामों में से एक प्रिय नाम मदनमोहन भी है। इसी नाम से एक मंदिर कालीदह घाट के समीप शहर के दूसरी ओर ऊँचे टीले पर विद्यमान है। यहां विशालकायिक नाग के फन पर भगवान चरणाघात कर रहे हैं। लक्ष्मणदास के भक्त-सिन्धु में इसकी कथा दी गयी है। यह भक्त-माल का आधुनिक संस्करण है। गोस्वामीपाद रूप और सनातन को गोविन्द जी की मूर्ति नन्दगाँव से प्राप्त हुई थी। यहाँ एक गोखिरख में से खोदकर इसे निकाला गया था, इससे इसका नाम गोविन्द हुआ। वहाँ से लाकर गोविन्द जी को ब्रहृकुण्ड के वर्तमान मंदिर की जगह पर पधराया गया। वृन्दावन उन दिनों बसा हुआ नहीं था। वे समीपर्वती गाँवों में तथा मथुरा भी भिक्षाटन हेतु जाते थे। एक दिन मथुरा के एक व्यक्ति ने उन्हें मदनमोहन की मूर्ति प्रदान की जिसे उन्होंने लाकर दु:शासन पहाड़ी पर कालीदह के पास पधार दिया। वहीं उन्होंने अपने रहने के लिये एक झोंपड़ी भी बना ली और उस जगह का नाम पशुकन्दन घाट रख दिया। क्योंकि मार्ग इतना ऊँचा-नीचा और खराब था कि कोई पशु भी नहीं जा सकता था। 

'निचाऊ-ऊँचाऊ देखी विशेषन पशुकन्दन वह घाट कहाई, तहाँ बैठी मनसुख लहाई।'

एक दिन पंजाब में मुल्तान का रामदास खत्री - जो कपूरी नाम से अधिक जाना जाता था, आगरा जाता हुआ व्यापार के माल से भरी नाव लेकर जमुना में आया किन्तु कालीदह घाट के पास रेतीले तट पर नाव अटक गयी। तीन दिनों तक निकालने के असफल प्रयासों के बाद वह स्थानीय देवता को खोजने और सहायता माँगने लगा। वह किनारे पर आकर पहाड़ी पर चढ़ा। वहाँ उसे सनातन मिले। सनातन ने व्यापारी से मदनमोहन से प्रार्थना करने का आदेश दिया। उसने ऐसा ही किया और तत्काल नाव तैरने लग गई। जब वह आगरे से माल बेचकर लौटा तो उसने सारा पैसा सनातन को अर्पण कर दिया और उससे वहाँ मंदिर बनाने की विनती की। मंदिर बन गया और लाल पत्थर का घाट भी बना।

 टीका-टिप्पणी 

श्रेणी:वृंदावन
राधा रमण मंदिर

राधा रमण मंदिर वृंदावन में स्थित वैष्णव संप्रदाय का एक मंदिर है। इसकी स्थापना चैतन्य महाप्रभु के भेजे छः षण्गोस्वामियों में से एक ने की थी।

श्रेणी:वृंदावन के मंदिर
शुद्धोदन

thumb|राजा शुद्धोदन अपने दरबार में
राजा  शुद्धोदन राजा थे, सिद्धार्थ शाक्य के पिता थे। वह दक्षिण नेपाल में रहने वाले शाक्य लोगों के राजा थे। ये  इक्ष्वाकु  सूर्यवंशी राजपूत क्षत्रिय थे। 
इनके पिता सिंहहनु माता kachchan थी, क्षत्रियों में सिंह शब्द की उपाधि भी इसी वंश शाक्य वंश से मिलती है इनके दो पुत्र थे।जिसमे बड़ा पुत्र सिद्धार्थ गौतम जो आगे चलकर गौतम बुध कहलाए  थे ।राजा शुद्धोदन इनकी दो पत्नियां थीं जिसमे महा माया से सिद्धार्थ शाक्य और गौतमी से नंद गौतम का जन्म हुआ था इनका राज्य कपिलवस्तु जो आज उत्तर प्रदेश में है ये इक स्वतंत्र  गणराज्य था। सिद्धार्थ के घर छोड़कर जाने के वियोग में इनकी मृत्यु हो गई

 सन्दर्भ 

श्रेणी:गौतम बुद्ध
श्रेणी:भारत के शासक
चैतन्य चरितामृत

चैतन्यचरितामृत, बांग्ला के महान भक्तकवि कृष्णदास कविराज द्वारा रचित ग्रन्थ है जिसमें चैतन्य महाप्रभु (1486-1533) के जीवन और शिक्षाओं का विवरण है। यह मुख्य रूप से बांग्ला भाषा में रचित है किन्तु शिक्षाष्टकम समेत अन्य भक्तिपूर्ण काव्य संस्कृत छन्द में भी हैं।  इसमें चैतन्य महाप्रभु के जीवनचरित, उनकी अन्तर्निहित दार्शनिक वार्ताओं, कृष्ण के नामों और हरे कृष्ण मंत्र के जप का भी विशेष विवरण हैं।

श्री चैतन्यचरितामृत गौडीय सम्प्रदाय का आधार ग्रन्थ है जिसमें गौडीय सम्प्रदाय के दर्शन का सार निहित है। अध्यन-मनन के साथ-साथ यह विग्रह स्वरुप होकर बहुत से घरों में पूजित भी होता है। १७७५ के आसपास सुकल श्याम अथवा बेनीकृष्ण ने इस ग्रन्थ का इसी नाम से ब्रजभाषा में अनुवाद किया। 

विषयवस्तु
चैतन्यचरितामृत तीन खण्डों में विभक्त है, जिनके नाम हैं- आदिलीला, मध्यलीला और अन्त्यलीला।

 बाहरी कड़ियाँ 
 चैतन्य चरितामृत
 The Complete Chaitanya Charitamrita Online - A. C. Bhaktivedanta Swami Prabhupada
 Krishna.com - Official site of the Bhaktivedanta Book Trust
 Find in a Library

श्रेणी:हिन्दू ग्रन्थ
मूर का नियम

thumb|350px|समय के सापेक्ष ट्रान्जिस्टर संख्या का आलेख : देखा जा सकता है कि ट्रांजिस्टर की संख्या हर दो साल में दूनी हो रही है।
मूर का नियम (Moore's law) दीर्घ अवधि में संगणन के हार्डवेयर में विकास की गति (ट्रेंड) की एक भविष्यवाणी है। सन् १९५८ में एकीकृत परिपथ के आविष्कार के बाद से किसी आईसी पर निर्मित किये जा सकने वाले ट्रांजिस्टरों की संख्या बड़ी तेजी से बढ़ी है। यह संख्या प्राय: हर दो वर्ष में दुगूनी होती चली गयी है। इन्टेल के सह-संस्थापक गार्डन मूर ने सबसे पहले इस ट्रेंड का बारीकी से अध्ययन करने के बाद सन् १९६५ में एक शोधपत्र में प्रकाशित किया था। यद्यपि पहले उसने कहा था कि आईसी पर निर्मित होने वाले ट्रांजिस्टरों की संख्या प्रति एक वर्ष में दुगूनी होती जायेगी किन्तु बाद में इसे संशोधित करके उन्होने कहा कि यह संख्या प्रति दो वर्ष में दुगूनी होती चली जायेगी।

मूर की यह भविष्यवाणी लगभग आधी शताब्दी तक (सन् २००५ में) सत्य साबित हुई है और ऐसा विश्वास है कि कम से कम एक और दशक तक यह क्रम जारी रहेगा।

 बाहरी कड़ियाँ 
 लेख 
 Intel's information page on Moore's Law – With link to Moore's original 1965 paper
 Intel press kit released for Moore's Law's 40th anniversary, with a 1965 sketch  by Moore
 The Lives and Death of Moore's Law – By Ilkka Tuomi; a detailed study on Moore's Law and its historical evolution and its criticism by Kurzweil.
 Moore says nanoelectronics face tough challenges – By Michael Kanellos, CNET News.com, 9 मार्च 2005
 It's Moore's Law, But Another Had The Idea First by John Markoff
 Gordon Moore reflects on his eponymous law Interview with W. Wayt Gibbs in Scientific American
 Law that has driven digital life: The Impact of Moore's Law – A comprehensive BBC News article, 18 अप्रैल 2005
 No More Moore's Law? - BBC News article, 22 जुलाई 2004
 IBM Research Demonstrates Path for Extending Current Chip-Making Technique – Press release from IBM on new technique for creating line patterns, 20 फ़रवरी 2006
 Understanding Moore's Law By Jon Hannibal Stokes 20 फ़रवरी 2003
 The Technical Impact of Moore's Law IEEE solid-state circuits society newsletter; September 2006
 MIT Technology Review article: Novel Chip Architecture Could Extend Moore's Law 
 Moore's Law seen extended in chip breakthrough
 Intel Says Chips Will Run Faster, Using Less Power
 A ZDNet article detailing the limits
 No Technology has been more disruptive...

 आंकड़े 
 Intel (IA-32) CPU Speeds since 1994. Speed increases in recent years have seemed to slow down with regard to percentage increase per year (available in PDF or PNG format).
 A case for PC upgrade, 2002-2007.
 Current Processors Chart

 प्राय:पूछे जाने वाले प्रश्न 
 A C|net FAQ about Moore's Law

श्रेणी:भविष्यवाणी
सौंफ

thumb|200px|सौंफ
thumb|200px|सौंफ
सौंफ एक मसाला है। सौंफ का उपयोग मुंह को शुद्ध करने और घरेलू औषधि के रूप में होता आ रहा है। इसका पौधा लगभग एक मीटर ऊंचा तथा सुगन्धित होता है।https://https ://www.aajtak.in/lifestyle/health/story/health-benefits-of-fennel-seeds-319643-2015-11-28

श्रेणी:मसाले
मेथी

मेथी एक वनस्पति है जिसका पौधा १ फुट से छोटा होता है। इसकी पत्तियाँ साग बनाने के काम आतीं हैं तथा इसके दाने मसाले के रूप में प्रयुक्त होते हैं। स्वास्थ्य की दृष्टि से यह बहुत गुणकारी है।

मेथी का पौधा एक छोटा सा पौधा है जिसमें हरे पत्ते, छोटे सफेद फूल और फली होती है जिसमें छोटे, सुनहरे-भूरे रंग के बीज होते हैं। यह पौधा  2-3 फीट तक बढ़ सकता है। भारतीय आमतौर पर मेथी के पौधे का उपयोग सब्जियों या पराठों में करते हैं।
मेथी दाना मेथी के पौधे के सुनहरे-भूरे रंग के बीज होते हैं. बीज का उपयोग ख़ास कर खाना पकाने में और दवा में  किया जाता है। भारत में मेथी के बीज और पाउडर का उपयोग काफी सदियों से किया जा रहा हे. खाना पकने और दवाई के अलावा यह साबुन और शैम्पू जैसे उत्पादों में भी पाया जा सकता है। मेथी दाना के fayde अनेक हे. मेथी को मधुमेह, मासिक धर्म में ऐंठन, उच्च कोलेस्ट्रॉल और कई अन्य स्थितियों के लिए लिया जाता है. 

मेथी पानी के फायदे
मेथी के पानी का सेवन मेथी के बीजों के सेवन का एक शानदार तरीका है। यदि आप मेथी को अपने सब्जियों में नहीं जोड़ते हैं, तो यह एक आसान तरीका है जिसे आप रोजाना कर सकते हैं।
1. मेथी फाइबर से भरी होती है जो आपको परिपूर्णता का एहसास देती है। इससे आपको अपने वजन को प्रबंधित करने में मदद मिलती है। जब आप भरा हुआ महसूस करते हैं, तो आप ज़्यादा खाना नहीं खाते हैं और बार-बार खाने से भी बचते हैं। यह ब्लोटिंग को भी रोकता है।
2. मेथी के पानी का सेवन बालों के विकास को बढ़ावा देगा, बालों की मात्रा में सुधार करेगा और बालों की समस्याओं जैसे रूसी, खुरदरापन से छुटकारा दिलाएगा।
3. मेथी का पानी आपके शरीर से हानिकारक विषाक्त पदार्थों को बाहर निकालने में मदद करता है.  यह पाचन समस्याओं से लड़ने में आपकी मदद करता है। यह कब्ज, अन्य पाचन समस्याओं के बीच अपच को रोकता है।
4. मेथी का पानी रक्त शर्करा के स्तर को नियंत्रित करने में मदद करता है। मेथी के बीज में एमिनो एसिड यौगिक अग्न्याशय में इंसुलिन स्राव को बढ़ाते हैं जो शरीर में रक्त शर्करा के स्तर को कम करने में मदद करता है।
6. मेथी का पानी पीने से रक्त में खराब कोलेस्ट्रॉल को कम करने में मदद मिलती है और ये हृदय की समस्याओं के जोखिम को रोकते हैं।

thumb|Fenugreek seeds(मेथी)

चित्रदीर्घा 

 सन्दर्भ 

 बाहरी कड़ियाँ 
मेथी के बीज के दुष्प्रभाव
 मेथी के लाभ (प्राकृतिक चिकित्सा)
 मेथी : छोटे दाने, गुण बड़े (अमर उजाला)
 मेथी की खेती
 स्वास्थ्य और सौंदर्य की सौगात- मेथी (वेबदुनिया)
 हेयर फॉल दूर करने में मेथी है रामबाण (नवभारत टाइम्स)

श्रेणी:औषधीय पौधे
श्रेणी:मसाले
चंद्रभागा

चंद्रभागा से निम्लिखित का बोध हो सकता है:

 चिनाब नदी, जिसे ऊपरी भाग में चन्द्रभागा के नाम से जाना जाता है
 चंद्रभागा, महाराष्ट्र में भीमा नदी का एक नाम
 चंद्रभागा नदी (पूर्णा की सहायिका), महाराष्ट्र के अमरावती जिले में एक नदी
 चंद्रभागा (बेगूसराय), बिहार में बेगूसराय जिले में एक नदी

 सन्दर्भ
षष्ठी

षष्ठी (छठि) माता या देवसेना हिंदु धर्म की एक महादेवी हैं। इन्हें भगवती की श्रेणी में रखा जाता है । बच्चों के दाता और रक्षक के रूप में पूजा इनकी की जाती है। माता षष्ठी वनस्पतियों की भी देवी हैं और माना जाता है कि प्रजनन और बच्चों को जन्म देने के दौरान सहायता करती हैं । एक हिंदू लोक देवी है, जो बच्चों के दाता और रक्षक के रूप में पूजा की जाती है। वह वनस्पति और प्रजनन की देवता भी हैं और माना जाता है कि वे बच्चों को जन्म देती हैं और बच्चे के जन्म के दौरान सहायता करती हैं। माता षष्ठी भगवान कार्तिकेय की पहली पत्नी हैं। माता षष्ठी को दक्षिण भारत के लोग देवी देवसेना कह कर पुकारते हैं । ये भगवान कार्तिकेय की प्रथम और सर्वाधिकप्रिय पत्नी है । इनकी पूजा से कभी न समाप्त होने वाला वंश और सुख समृद्धि की प्राप्ति होती हैं। शिव परिवार की ज्येष्ठ बहु हैं इसलिए इनकी पूजा शिव परिवार की पूजा अनिवार्य रूप से होती है। ये भगवान शिव और माता पार्वती के बहु हैं। ये भगवान गणेश, अशोक सुंदरी, मनसा देवी, अय्यप्पा और देवी ज्योति की सबसे बड़ी भाभी हैं । इनकी पूजा हर शुक्रवार को होती है । पर मुख्यतः इनकी पूजा छठ पर्व में की जाती हैं । यह पर्व मुख्यताः बिहार के लोग बड़े धूम धाम से मनाते हैं ।

thumb
नवमी

हिंदू पंचांग की नौवीं तिथि को नवमी कहते हैं। यह तिथि मास में दोccc बार आती है। पूर्णिमा के बाद और अमावस्या के बाद। पूर्णिमा के बाद आने वाली नवमी को कृष्ण पक्ष की नव cमी cऔर अमावस्या के बाद आने वाली नवमी को शुक्ल पक्ष की नवमी कहते हैं।

 सन्दर्भ cc
 you can getc
Could TV Cv
{{हिन्दू काल गणना}cccc

*Cv AVI
पत्रकार

पत्रकार(Reporter) उस व्यक्ति को कहते हैं जो समसामयिक घटनाओं, लोगों, एवं मुद्दों आदि पर सूचना एकत्र करता है एवं जनता में उसे विभिन्न माध्यमों की मदद से फैलाता है। इस व्यवसाय या कार्य को पत्रकारिता कहते हैं। 

संवाददाता एक प्रकार के पत्रकार हैं। स्तम्भकार (कॉलमिस्ट) भी पत्रकार हैं। इसके अलावा विभिन्न प्रकार के सम्पादक, फोटोग्राफर एवं पृष्ठ डिजाइनर आदि भी पत्रकार ही हैं।

 बाहरी कड़ियाँ 
 Society of Professional Journalists
  20 key points every TV journalist should know
पत्रकार कें बारे में जानें www.patrkar.com

श्रेणी:पत्रकारिता
श्रेणी:आजीविका
श्रेणी:व्यवसाय
आर्यसत्य

thumb|350px|right|एक संस्कृत पाण्डुलिपि में चार आर्यसत्यों का उपदेश देते हुए महात्मा बुद्ध (नालन्दा, बिहार)
आर्यसत्य की संकल्पना बौद्ध दर्शन के मूल सिद्धांत है। इसे संस्कृत में 'चत्वारि आर्यसत्यानि' और पालि में 'चत्तरि अरियसच्चानि' कहते हैं

आर्यसत्य चार हैं-
(1) दुःख : संसार में दुःख है,

(2) समुदय : दुःख के कारण हैं,

(3) निरोध : दुःख के निवारण हैं,

(4) मार्ग : निवारण के लिये अष्टांगिक मार्ग हैं।

प्राणी जन्म भर विभिन्न दु:खों की शृंखला में पड़ा रहता है, यह दु:ख आर्यसत्य है। संसार के विषयों के प्रति जो तृष्णा है वही समुदय आर्यसत्य है। जो प्राणी तृष्णा के साथ मरता है, वह उसकी प्रेरणा से फिर भी जन्म ग्रहण करता है। इसलिए तृष्णा की समुदय आर्यसत्य कहते हैं। तृष्णा का अशेष प्रहाण कर देना निरोध आर्यसत्य है। तृष्णा के न रहने से न तो संसार की वस्तुओं के कारण कोई दु:ख होता है और न मरणोंपरांत उसका पुनर्जन्म होता है। बुझ गए प्रदीप की तरह उसका निर्वाण हो जाता है। और, इस निरोध की प्राप्ति का मार्ग आर्यसत्य - आष्टांगिक मार्ग है। इसके आठ अंग हैं-सम्यक् दृष्टि, सम्यक् संकल्प, सम्यक् वचन, सम्यक् कर्म, सम्यक् आजीविका, सम्यक् व्यायाम, सम्यक् स्मृति और सम्यक् समाधि। इस आर्यमार्ग को सिद्ध कर वह मुक्त हो जाता है।

 बाहरी कड़ियाँ 
 गौतम बुद्ध का अद्भुत् जीवन
 The Buddhist: The Four Noble Truths by Nalaka Priyantha.
 Buddhism: The Four Noble Truths by Geshe Kelsang Gyatso.
 At Access to Insight:
 The Four Noble Truths: A Study Guide (by Thanissaro Bhikkhu)
 Wings to Awakening Section 3.H.i: The Four Noble Truths (translated by Thanissaro Bhikkhu)
 Talks given by Ajahn Sumedho:
 At Amaravati Monastery's web: The Four Noble Truths
 PDF version at Buddhanet.net: The Four Noble Truths eBook
 From the Ten Lecture Series, Lecture on the Four Noble Truths by Bhikkhu Bodhi: The Four Noble Truths
 A View on the Four Noble Truths
 The Light of Asia (Book Eight), a poem in iambic pentameter by Sir Edwin Arnold.
 Buddhism - the Four Noble Truths
 The Feeling Buddha: An alternate interpretation of the Four Noble Truths.
 Sixteen Aspects of the Four Noble Truths

श्रेणी:बौद्ध धर्म
श्रेणी:दर्शन
आर्यभट्ट द्वितीय

आर्यभट्ट (द्वितीय) गणित और ज्योतिष दोनों विषयों के अच्छे आचार्य थे। इनका बनाया हुआ महासिद्धान्त ग्रंथ ज्योतिष सिद्धांत का अच्छा ग्रंथ है।

 जीवन काल 
इन्होंने भी अपना समय कहीं नहीं लिखा है। डाक्टर सिंह और दत्त का मत है (हिस्ट्री ऑव हिंदू मैथिमैटिक्स, भाग 2, पृष्ठ 89) कि ये 950 ई. के लगभग थे, जो शककाल 872 होता है। दीक्षित लगभग 875 शक कहते हैं। आर्यभट्ट द्वितीय ब्रह्मगुप्त के पीछे हुए है, क्योंकि ब्रह्मगुप्त ने आर्यभट्ट की जिन बातों का खंडन किया है वे आर्यभट्टीय से मिलती हैं, महासिद्धांत से नहीं। महासिद्धांत से तो प्रकट होता है कि ब्रह्मगुप्त ने आर्यभट्ट की जिन-जिन बातों का खंडन किया है वे इसमें सुधार दी गई हैं। कुट्टक की विधि में भी आर्यभट्ट प्रथम, भास्कर प्रथम तथा बह्मगुप्त की विधियों से कुछ उन्नति दिखाई पड़ती है। इसलिए इसमें संदेह नहीं कि आर्यभट्ट द्वितीय ब्रह्मगुप्त के बाद हुए हैं।

 योगदान 
ब्रह्मगुप्त और लल्ल ने अयनचलन के संबंध में काई चर्चा नहीं की है, परंतु आर्यभट्ट द्वितीय ने इसपर बहुत विचार किया है। अपने ग्रंथ मध्यमाध्याय के श्लोक 11-12 में इन्होंने अयनबिंदु को एक ग्रह मानकर इसके कल्पभगण की संख्या 5,78,159 लिखी है जिससे अयनबिंदु की वार्षिक गति 173 विकला होती है जो बहुत ही अशुद्ध है। स्पष्टाधिकार में स्पष्ट अयनांश जानने के लिए जो रीति बताई गई है उससे प्रकट होता है कि इनके अनुसार अयनांश 24 अंश से अधिक नहीं हो सकता और अयन की वार्षिक गति भी सदा एक सी नहीं रहती। कभी घटते-घटते शून्य हो जाती है और कभी बढ़ते-बढ़ते 173 विकला हो जाती है। इससे सिद्ध होता है कि आर्यभट्ट द्वितीय का समय वह था जब अयनगति के kailsh में हमारे सिद्धांतों को कोई निश्चय नहीं हुआ था। मंजुल के लघुमानस में अयनचलन के संबंध में स्पष्ट उल्लेख है, जिसके अनुसार एक कल्प में अयनभगण 1,99,669 होता है, जो वर्ष में 59.9 विकला होता है। मंजुल का समय 854 शक या 932 ईस्वी है, इसलिए आर्यभट्ट का समय इससे भी कुछ पहले होना चाहिए। इसलिए इनका समय 800 शक के लगभग होना चाहिए।

 बाहरी कड़ियाँ 
 Aryabhatta-II (The land of mathematics)

श्रेणी:भारतीय गणितज्ञ
श्रेणी:ज्योतिषी
महासिद्धान्त

महासिद्धांत गणितीय ज्योतिष का एक ग्रन्थ है। इसके रचयिता आर्यभट द्वितीय हैं।

इस ग्रंथ में 18 अधिकार हैं और लगभग 625 आर्याछंद हैं। पहले 13 अध्यायों के नाम वे ही हैं जो सूर्यसिद्धांत या ब्राह्मस्फुट सिद्धांत के ज्योतिष संबंधी अध्यायों के हैं, केवल दूसरे अध्याय का नाम है पराशरमताध्याय। 14वें अध्याय का नाम गोलाध्याय है जिसमें 11 श्लोक तक पाटीगणित या अंकगणित के प्रश्न हैं। इसके आगे के तीन श्लोक भूगोल के प्रश्न हैं और शेष 43 श्लोकों में अहर्गण और ग्रहों की मध्यम गति के संबंध में प्रश्न हैं। 15वें अध्याय में 120 आर्याछंद हैं, जिनमें पाटीगणित, क्षेत्रफलस, घनफल आदि विषय हैं। 16वें अध्याय का नाम भुवनकोश प्रश्नोत्तर है जिसमें खगोल, स्वार्गादि लोक, भूगोल आदि का वर्णन है। 17वां प्रश्नोत्तराध्याय है, जिसमें ग्रहों की मध्यमगति संबंधी प्रश्नों पर ब्राह्मस्फुट सिद्धांत की अपेक्षा कहीं अधिक विचार किया गया है। इससे भी प्रकट होता है कि आर्यभट द्वितीय ब्रह्मगुप्त के पश्चात् हुए हैं।

 बाहरी कड़ियाँ 
 Mahasiddhanta

श्रेणी:भारतीय गणित

श्रेणी:पुस्तकें
श्रेणी:संस्कृत ग्रन्थ
श्रेणी:गणित का इतिहास
खीर भवानी मंदिर

खीर भवानी, क्षीर भवानी या राज्ञा देवी मंदिर भवानी देवी का एक प्रसिद्ध मंदिर है। जम्मू और कश्मीर के गान्दरबल ज़िले में तुलमुल गाँव में एक पवित्र पानी के चश्मे के ऊपर स्थित है। यह श्रीनगर से 25 किलोमीटर दूर है। खीर भवानी देवी की पूजा लगभग सभी कश्मीरी हिन्दू करते हैं। पारंपरिक रूप से वसंत ऋतू में मंदिर में खीर चढ़ाया जाता था इसलिए नाम 'खीर भवानी' पड़ा। इन्हें महारज्ञा देवी के नाम से जाना जाता है। (यहाँ नाम मैं महा, माता, भगवती और देवी आदरसूचक है।)  ऐसी मान्यता है कि किसी प्राकृतिक आपदा की भविष्यवाणी के सदृष, आपदा के आने से पहले ही मंदिर के कुण्ड का पानी काला पड़ जाता है।

जम्मू और कश्मीर के महाराजा प्रताप सिंह और महाराजा हरि सिंह ने मंदिर के निर्माण और जीर्णोद्धार में योगदान दिया है। इस क्षेत्र में खीर भवानी के अन्य मंदिर हैं । टिक्कर, कुपवाड़ा में माता खीर भवानी मंदिर को भारतीय सेना द्वारा पुनर्निर्मित किया गया है। 2021 में केंद्रीय गृहमंत्री अमित शाह और भारतीय राजनेता राहुल गांधी देवी को श्रद्धांजलि देने मंदिर आए।

thumb|220px|तुल मुलायम/ खीर भवानी मंदिर, कश्मीर

 इतिहास, लोककथाएं और किंवदंतियां 
पौराणिक कथा के अनुसार रावण की भक्ति से महारज्ञा देवी प्रसन्न थी और उनके सामने प्रकट हुई । रावण को सीलोन में स्थापित देवी की एक छवि मिली। हालांकि, रावण की निर्ममता से देवी नाराज हो गईं। हनुमान की सहायता से वह तुलमुल के पास आई।  

यहां बसंत का रंग बदलता है। 1886 में वाल्टर लॉरेंस [en] ने वसंत के पानी में बैंगनी रंग होने की सूचना दी। 

जब १८९० के दशक में स्वामी विवेकानंद कश्मीर गए, खीर भवानी की पूजा करते हुए मंदिर की स्थिति ने उन्हें चिंतित कर दिया। स्वामी विवेकानंद के पूर्ण कार्यों में,  विवेकानंद से देवी कहती हैं, "मेरी इच्छा है कि मैं एक जीर्ण-शीर्ण मंदिर में रहूं, अन्यथा, मैं चाहूं तो क्या मैं तुरंत यहां सोने का सात मंजिला मंदिर नहीं बना सकती। आप क्या सहायता कर सकते हैं? क्या मैं आपकी रक्षा करूं या आप मेरी रक्षा करेंगे!"

 ज्येष्ठ अष्टमी और खीर भवानी मेला/यात्रा 
जम्मू और कश्मीर में अमरनाथ यात्रा के बाद खीर भवानी मंदिर अधिक लोकप्रिय तीर्थों में से एक है। यहाँ ज्येष्ठ अष्टमी मनाया जाता है। प्रधानमंत्री नरेन्द्र मोदी ने इस अवसर 18 जून 2021 पर, सभी को, विशेषकर कश्मीरी हिन्दू समुदाय को, बधाई दी।

 इन्हें भी देखें 
 वैष्णो देवी
शंकराचार्य मंदिर

 नोटलिस्ट 

 सन्दर्भ 

 बाहरी कड़ियाँ 

खीर भवानी मंदिर, यू-ट्यूब पर वीडियो
तुलमुल्ली नागस लगे परि पारी, खीर भवानी को समर्पित कश्मीरी भजन, यू-ट्यूब पर वीडियो

श्रेणी:हिन्दू देवी-देवता
श्रेणी:हिन्दू तीर्थ स्थल
श्रेणी:गान्दरबल ज़िला
श्रेणी:जम्मू और कश्मीर में हिन्दू मंदिर
महिषासुर मर्दिनी

अंगूठाकार|                   दुर्गा मां की प्रतिमा
महिषासुर मर्दिनी हिन्दू देवी दुर्गा को कहा गया है। इन्होंने महिषासुर नामक राक्षस को मार कर देवताओं को इससे मुक्ति दिलाई थी। महामाया माँ जगदंबिका ने देवताओं को वरदान दिया था कि वो भीषण अनिष्टप्रद समय मे प्रकट होकर दैत्यों का नाश करेगी। माता नित्य होती हुई भी बार-बार प्रकट होती है। महिषासुर के वध के लिए माँ ने अपनी लीला का विस्तार करने के कारण सभी देवी देवताओं के तेज से प्रकट होकर दुष्ट महिषासुर का अंत किया था। महिषासुर के बाद कई और दानव पृथ्वी पर पैदा हुए  जैसे चंड मुंड, धूम्रलोचन, शुंभ निशुंभ , इन सभी का वध करने के लिए माँ ने कौशिकी देवी का रूप धारण किया और हिमालय पर्वत पर दुष्टों का संहार किया इसलिए इनको निशुम्भशुम्भहननी भी कहा जाता है। माता ने अपनी भृकुटी से काली देवी को उत्पन्न किया। जिसने चंड मुंड का वध किया जिसके कारण चामुंडा के नाम से उन्हें जाना जाने लगा । इन सबके बाद हिरण्याक्ष वंश में रुरू का एक पुत्र हुआ जिसका नाम था दुर्गमासुर जिस के पापों से पृथ्वी पर 100 वर्षों का अकाल पड़ गया। तब सभी देवता मिलकर हिमालय पर्वत की शिवालिक पहाड़ियों में आए और मां जगदंबा की घोर तपस्या की। माता ने प्रसन्न होकर एक अद्भुत रूप धारण किया और सौं नेत्रों से जगत को देखा जिससे माता का  शताक्षी नाम प्रसिद्ध हुआ। इन्हीं शताक्षी देवी ने   अपने शरीर से शाक और सब्जियों को उत्पन्न किया और सभी प्राणियों का पालन- पोषण किया। तभी से इनका नाम शाकम्भरी देवी प्रसिद्ध हुआ। तब देवी ने देवताओं से पूछा अब मैं तुम्हारे ऊपर क्या उपकार करूं। तब सभी देवताओं ने विनती की कि दुर्गम द्वारा चुराए गए चारों वेद हमें मिल जाए। तब देवी ने घोर संग्राम किया और दुर्गम दैत्य का वध कर दिया जिनके कारण शाकम्भरी देवी दुर्गा देवी के नाम से भी प्रसिद्ध हो गई। इसके बाद हिमालय पर्वत पर तपस्वियों की रक्षा करने के लिए माँ ने एक भयानक रूप धारण किया और भीमा देवी के नाम से प्रसिद्ध हुई। जब अरूणासुर ने तीनों लोगों को आतंकित किया तब माता ने असंख्य भ्रमरो का रूप धारण कर उस दैत्य का वध किया। तब इस रूप में देवी को भ्रामरी देवी कहा जाने लगा।

 महिष मर्दन करते हुए देवी 

श्रेणी:दुर्गा
श्रेणी:देवियाँ
अनाज

thumb|बाजार में अनाज
अनाज खाद्य कृषि उत्पाद होते हैं, जिन्हें उनके फार के बीज के लिए उत्पादन किया जाता है। ये एकबीजपत्री परिवार से होते हैं। अनाज फलों की परत या पतवार के बिना जुड़ा एक छोटा, कठोर, सूखा बीज होता है, जिसे मानव या पशु उपभोग के लिए प्रयोग में लाया जाता है। वाणिज्यिक अनाज के दो प्रमुख प्रकार खाद्यान्न और फली हैं।

कटाई के बाद, सूखे अनाज अन्य प्रधान खाद्य पदार्थों, जैसे कि स्टार्च वाले फलों और कंदों की तुलना में अधिक टिकाऊ होते हैं। इस स्थायित्व ने अनाज को औद्योगिक कृषि के अनुकूल बना दिया है, क्योंकि उन्हें यंत्रवत तरीके से काटा जा सकता है, रेल या जहाज द्वारा पहुँचाया जा सकता है, भूमिगत कक्ष में लंबे समय तक संग्रहीत किया जाता है, और आटे या तेल बनाने के उपयोग में लाया जाता है। इस प्रकार मक्का, चावल, सोयाबीन, गेहूँ और अन्य अनाजों के लिए प्रमुख वैश्विक वस्तु बाजार मौजूद हैं, लेकिन कंद, सब्जियों या अन्य फसलों के लिए मौजूद नहीं
है।

 अनाज और खाद्यान्न 

अनाज और खाद्यान्न, कैरियोप्सिस, घास परिवार के फल का पर्याय हैं। कृषि विज्ञान और वाणिज्य में, अन्य पौधों के परिवारों के बीज या फल यदि वे क्रियोप्स से मिलते जुलते हैं तो उन्हे अनाज कहा जाता है। उदाहरण के लिए, ऐमारैंथ को "अनाज ऐमारैंथ" के रूप में बेचा जाता है, और ऐमारैंथ उत्पादों को "साबुत अनाज" के रूप में वर्णित किया जा सकता है। एंडीज की पूर्व-हिस्पैनिक सभ्यताओं में अनाज आधारित खाद्य प्रणालियां थीं, परन्तु उच्च मानकों पर कोई भी अनाज खाद्यान्न नहीं था। एंडीज के सभी तीन खाद्य प्रजातियां (कनिवा, किवीचा, और क्विन्वा) मक्का, चावल और गेहूं जैसे घास के बजाय चौड़ी पत्ती वाले पौधे हैं।

 वर्गीकरण 

 खाद्यान्न 
thumb|खाद्यान्न अनाज के बीज : गेहूं, जई, जौ

सभी खाद्यान्न फसलें घास परिवार (पोएसी) के सदस्य हैं।Vaughan, J. G., C. Geissler, B. Nicholson, E. Dowle, and E. Rice. 1997. The New Oxford Book of Food Plants. Oxford University Press. खाद्यान्न के दानों में स्टार्च पर्याप्त मात्रा में होती है।

 गर्मियों के अनाज 

रागी
फोनियो
कँगनी
कोदो
मक्का (अनाज)
बाजरा
चेना
ज्वार

 सर्दियों के अनाज 
100px|thumb|जौ
100px|thumb|नीवारिका
100px|thumb|चावल

जौ
जई
चावल
नीवारिका
गेहूँ

 छद्म खाद्यान 
100px|thumb|कूटू

चौलाई (ऐमारैंथेसी परिवार)
कूटू (पॉलीगोनेसी परिवार)
क्विन्वा (ऐमारैंथेसी परिवार)

 दलहन 
100px|thumb|मसूर

दलहन या फली (लैग्यूम) वनस्पति जगत में प्रोटीन का मुख्य स्रोत हैं।

चना
अरहर दाल
मसूर
मटर
बाकला
मूँग
मूँगफली
सोयाबीन

 तिलहन 

तिलहन कि फसल से मुख्य रूप से वनस्पति तेल प्राप्त किया जाता है। वनस्पति तेल आहार ऊर्जा और कुछ आवश्यक वसीय अम्ल प्रदान करते हैं। उनका उपयोग ईंधन और स्नेहक(लूब्रिकेंट) के रूप में भी किया जाता है।

 सरसों परिवार 
100px|thumb|कैनोला

राई
कैनोला

 एस्टर परिवार 
100px|thumb|सूरजमुखी के बीज

कुसुम
सूरजमुखी के बीज

 अन्य 

अलसी के बीज

 सन्दर्भ 

श्रेणी:अनाज
श्रेणी:फ़सलें
श्रेणी:खाद्य सामग्री